Түргэн Хам

Түргэн Хам — Челябинскын бөө, дуушан, хүгжэмшэ, хөөмэй дуушан. Уряанхай, алтайн, буряад болон монгол дуунуудые мүнөө үеын электронно хүгжэмэй элдэлгэтэйгээр дуулана. Зарим арадай хүгжэмэй зэмсэгүүдээр наадана: морин хуур, хубһан, хэсэ, тобшолуур, пимак гэжэ уугуул американецүүдэй лимбэ.

 Намтар 
1977 оной 4 һарын 29-дэ түрөө.

Түргэн гэжэ псевдонимынь мүнөө үеын түрэг, монгол, хамниган хэлэнүүдһээ абаа. Хам гэжэ омог түрэг хэлэнүүдээр бөө гэжэ удхатай мүн.

2005 ондо Артур Андриасянтай (Тэмир) сугтаа «Түргэн Хам» хүгжэмэй хамталигые байгуулба. 2011 ондо Артыш Оюун уряанхай хөөмэй дуушан хамталигай бүридэлдэ оробо. 2013 ондо тус хамталиг задарба.

2011 онһоо хойшо Түргэн Хам «Аркаим» уласхоорондын хүгжэмэй фестивальда хабаадалсана.

2014 ондо «Абьяастай украиншууд» (Україна має талант) гэжэ Украинын урилдаанда Алкыш дуутаяа хабаадалсаба.

«Бүргэд Тэнгэри» бөө мүргэлэй бүлгэмэй түрүүлэгшэ.

 Фильмографи 
 2011 он: «Сибириин бөөнүүд» баримтата фильм
 2015 он: «Гранит 14» фильм

 Дискографи 
 Альбомууд 
 «Ahoi» (2011 он)
 «Баабгайн зүргэ» («Тропой медведя») (2012 он)
 «Европа-Азия» (2012 он)
 «Буддын зүүдэнүүд» («Сны Будды»)

 Шагнал 
 «Жэлэй артист» шангын лауреат, Челябинск хото (2011 он)
 «Дүрэ — артист» шангын лауреат, Челябинск хото (2012 он)
 Хубһанша болон хөөмэйшэ урилдаанай Гран-при хүртэгшэ (2013 он)
 «Урал Моно» XVII уласхоорондын хүгжэмэй зохёолгын урилдаан-фестивалиин дипломант (2014 он)

 Зүүлтэ 


Категори:Оросой дуушад